کوئٹہ( آن لائن )گورنر بلوچستان جسٹس (ر) امان اللہ یاسین زئی پارینے کہ کورونا وائرس نا سوب آن دنیا ویل آتا گواچی ءِ، دَین انا برخلاف ڈاکٹر و ایلو طبی کمامدار آتا انسانی جہد آن خدمت نا پین ہچ ءُ جوان ءُ مثال اس خننگپک، دن انگا حالیت آتیٹی ڈاکٹر، نرس، پیرامیڈیکس آک بے مٹ خدمت کرینو۔ دا خیال آتا درشانی ءِ او کورونا وائرس اٹ فرنٹ لائن آ کاریم کروک آ ڈاکٹر آتا جوزہ خدمت نا رداٹ ہندی ہوٹل و ایچ بی ایل نا اِرغ ءِ سر کننگ نا ایسری دود آن تران کرسا کرے۔ دود انا خاص انگا مہمان گورنر بلوچستان جسٹس (ر) امان اللہ یاسین زئی ئس، ہندی ہوٹل و ایچ بی ایل نا کنڈآن کورونا نا حالیت اٹ اولیکو دے آن جتا جتا ہسپتال آتیٹی خدمت کروک آ ڈاکٹر تے اِرا وخت انا مفت اِرغ تننگا، ہندی ہوٹل و ایچ بی ایل نا کنڈآن کوئٹہ ٹی4 ہزار آن زیات وخت اس کہ مچ آ ملک اٹ90 ہزار ارغ نا بسکٹس بشخ و پانٹ کننگا وخت اس کہ ہندی ہوٹل و ایچ بی ایل نا کمک اٹ 3 ہزار خاہوت آتیٹی راشن ہم بشخ و پانٹ کننگا، گورنر بلوچستان جسٹس (ر) امان اللہ یاسین زئی پارینے کہ کورونا وائرس نا سوب آن دنیا غیر معمولی آ حالیت آتا گواچی ءِ، دَین نا برخلاف ڈاکٹر و ایلو طبی کمامدار آتا انسانی جہد آن پُر انگا خدمت نا ہچ ءُ مٹ اس ملپک، دن انگا حالیت آتیٹی ڈاکٹر، نرس، پیرامیڈیکس آک بے مٹ ءُ خدمت کرینو، او پارینے کہ صوبائی حکومت نا کنڈآن لاک ڈاﺅن اٹ صوبائی حکومت نا کنڈآن راشن بشخ و پانٹ کننگا بھاز آ بندغ آتا روزگارک زہمی مسر، بھاز آ بشخ آتون گنڈوک آ بندغ آتے کشنگا ولے ہندی ہوٹل نا کنڈآن ہچ ءُ ملازم اسے کشنگتو، دعا ءِ کہ دا کورونا وائرس زوت اس ایسر مرے۔
